**Ysterberg Huguenot**

**RJ Broodryk**

Posbus 3935 Potgietersrus, 0600.

robertbroodryk1@gmail.com

rbroodryk@gmail.com

082 876 7069

076 217 5250

**Die Afrika Huguenot Ysterberg Stoet**

**Gehard, VrugbaarenAanpasbaar**

Hierdie kudde is op die plaas Sukses, 17km noord van Mokopane op die R101 (Ou pad) oppadna Polokwane (Pietersburg) reglangs die R101 Noord.

**Die Boerdery:**

Die Ysterberg Huguenotkudde bestaan uit ‘n stoetafdeling sowel as ‘n kommersiële afdeling waarin daar ook net van stoetbulle gebruik gemaak word om speenkallers te teel. Die Huguenot is ‘n medium tot grootraam vleisbees waar die moeders genoeg melk het om ‘n kalf te speen wat by speenouderdom ± 50% van die ma se massa weeg. In die Ysterberge manupuleer ek die stoetkoeie se gewig sodat hulle tussen 500kg en 600kg weeg om sodoende  heup en blad beserings te voorkom.

Daar word van elke koei verwag om jaarliks te kalf. Sodra haar kalf gespeen word, moet sy reeds weer dragtig wees.

Verder word daar in die Ysterbergstoet daarna gestreef om die bestaande Huguenot diere se lengtes te verbeter omdat lengte gewig beteken. Die bulle moet ‘n goeie bolyn met goeie bespiering hê . Die bulle se voorkoms moet die manlikheid duidelik uitbeeld. Daarby moet die koei se vroulike eienskappe duidelik waarneembaar wees.  Hierdie verbetering word verkry deur die bulle wat in die stoet gebruik word, versigtig te selekteer vir die verbetering van die Ysterbergstoettery.

Die Ysterberg koeie het ook klein speentjies aan ‘n goed gehegde uier wat verseker dat die pasgebore kalf op sy eie enigetyd in die veld, sonder moeite, self kan suip om sodoende die eerste bies, wat so belangrik is vir gesonde groei, in tekry.

Die Ysterbergkudde moet goeie en sterk bene hê en vrylik oor die berge kan beweeg op soek na kos.

Die Huguenot gedy in hitte en in koue weerstoestande waar hulle uiterse aanpasbaarheid demonstreer en die dier kan op enige plek bemark en aangehou word.

Die beeste word altyd onthoring en daar is ook ‘n bloedlyn met natuurlike poenskoppe in die Ysterberstoet.

**Inenting**

Hierdie gebied is bekend vir hartwater, rooiwater, galsiek en ander bosluisoordraagbare siektes. Speenkallers ontvang by geboorte hartwaterbloed. Die kudde word jaarliks gespuit vir spons, milt, lam en knopvelsiekte. Die kudde is ook ingeënt vir Slenkdalkoors.

Hierdie is ‘n geslote kudde gesertifiseer as skoon van alle siektes soos Bruselose, Trigomoniase, Vibriose, Teringens.

**Registrasie:**

Die stoet is by “Breedplan” geregistreer en ons val onder die Namibiese Stoettelers vereniging in Windhoek. Breedplan word beskou as die wêreld se mees gevorderde evaluasie sisteem vir die ontwikkeling van vleisbeeste.

Breedplan word gebruik om ons teelwaarders te bepaal en uit te werk.

**Agtergrond:**

Tussen 1994 en 2000 boerek in die Melkrivier area. In 1996 koopek my  eerste Huguenotbul – uit die Jannelkudde  - en het hom op kruiskoeie gebruik. Gou het ek  agter gekom dat die speengewig van die kallers baie verbeter.

In 2000 verskuif die boerdery na Ysterberg – buite Potgietersrus (Mokopane). Nou is ons in die Strydpoortberge (1357m) bo seespieël

In 2002 koop ek 4 Crock Ranch bulle uit die SE stoetkudde van Schalk van der Merwe.

Koop daarna 4 bulle uit Buks van Tonder se Villa Stoetkudde

In 2008 koop ek 3 Koperkop stoet bulle van Janna Botha.

In 2009 koopek 2 Hoogbergstoet bulle van Gerhard Otto.

In 2010 koop ek weer 2 Hoogberg stoet bulle en 1 Ambru bul van Gerhard Otto.

Tans koop ek net die beste uit verskillende bloedlyne wat beskikbaar is en wat hulself reeds bewys het.

Huidig is daar 500+ geregistreerde diere in die Ysterbergstoet. Slegs die top10% presteerders uit hierdie nageslag word terug gehou vir uitbreiding van die stoetkudde

Soos die kudde verbeter neem speengewigte jaarliks toe.

Voerkrale betaal ‘n premie vir die Huguenot kallers. Ek het 8 jaar laas kallers op ‘n veiling verkoop – voerkrale laai my kallers by die plaas op. Aankopers het al gesê dat hy kallers op ‘backgrounding’ tot 1.2 kg per dag laat optel in ‘n groep van 60 kallers. Top presteerders doen selfs nog beter.

**Die plaas:**

Ysterberg is bekend vir sy ruwe en geharde terrein. Slegs geharde beeste oorleef in die area. Dink net hoe sal hulle presteer waar toestande minder straf is. Hier vind natuurlike seleksie plaas, enige swak dier val uit en word dan as speenkalf verkoop en so uit die kuddev erwyder. Die top diere word gehou en ook beskikbaar gestel aan ander telers.

Koeie wei van kraalvlak, 1357m hoogte bo seespieël tot 1714m bo Seespieël, (dit gee ‘n verskil van 357m) waar die diere ‘n dag oorbly voordat hulle weer af kom vir water.

Waar kan jy ‘n beter prestasietoetsing en seleksie kry as in die Ysterberg area?

**Veldbultoetse**

Bulle word in die reënseisoen onderwerp aan ten minste 100dae veldtoets met slegs gras en water. Waar ons in 2011 die Afrika Huguenot Beestelersverening gestig het, het onsbesluit om sekere eienskappe binne die standard te beklemtoon en waaraan die Afrika Huguenot moet voldoen vir registrasie. Ons is tans besig onder leiding van die rasdirekteur **Janna Botha** om baie interessante data bymekaar te maak wat vir die toekoms van groot waarde sal wees en sal verhoed dat ons weg beweeg van die oorspronklike Huguenot soos geteel deur die ontwikkelaar. Ons is ook  lid van Veldbul SA wat al hierdie data vir ons verwerk. (**Dr Hannes Dryer**)

In 2012 het ek 20 bulletjies na Mara proefplaas vir evaluering gestuur. By Maraproefplaas word die bulle van slegs gras en water voorsien en geen lekke word verskafnie. Die bulle is een keer per maand geweeg. Die reënval op die Maraproefplaas was baie laag gewees en daar was gereeld gevrees dat die toets afgelas gaan word a.g.v. te min weiding.

Ten spyte van die swak weiding, het die Ysterberg bulle uitstaande presteer.

            Bul Y10-349 het ‘n gemiddelde toename van **1,364kg** per dag oor 140 dae behaal. ‘n Totale toename van 191 kg op slegs gras en water.

            Bul Y10-450 het ‘n gemiddelde toename van **1,279kg** per dag oor 140 dae behaal. ‘n Totale toename van 178kg op slegs gras en water.

            Bul Y10-517 het ‘n gemiddelde toename van **1,257kg** per dag oor 140 dae behaal. ‘n Totale toename van 176kg op slegs gras en water.

Die groep van 50 bulle se gemiddelde gewigstoename was meer as 1 kg per dag.

1.         Algemenevoorkoms (onseie mates)

Die algemene voorkoms word bepaal deur die volgende eienskappe, lengte, breedte, bespiering, hoogte, manlikheid, beweeglikhied, temprament, pigment, haarkwaliteit en stertlengte.

2.         Eienskappe wat beklemtoon word:

Lengte van lyf (kop tot stert)

Heuphoogte

Omvang van voorlyf

Breedte van kambeen

Breedte van oogspier

Lengte van oogspier

Lengte van kruis

Breedte van kruis

Breedte van sitbeen

lengte van voorarm

breedte van voorarm en agterbeen

Bekomvang

lengte van neusbeen

Breedte van neusbeen

Breedte tussen oë

Wydte tussen voor en agter been

vorm van testes en grootte

bekkingholte

lengte van stert

skede

hoewe

Al hierdie eienskappe bepaal die algemene voorkoms van die Afrika Huguenot.

Ek kan met ‘n oop gemoed sê dat hierdie diere uiters aanpasbaar, doeltreffend en vrugbaar is.

**Bulle is jaarliksvanaf September beskikbaarvirvoornemendekopers**